**Latvijas Republikas Saeimas**

**Mandātu, ētikas un iesniegumu komisijas pārskats**

**par saņemtajiem iesniegumiem Saeimas Sabiedrisko attiecību birojā**

**laika posmā (****2011.gada 1.decembris -** **31.decembris)**

|  |  |
| --- | --- |
| **Saņemti iesniegumi**  |  |
| kopskaitā | **1501** |
|  individuālie  | 1106 |
|  kolektīvie  | 331 |
|  anonīmie | 64 |
|  |  |
| **Saņemto iesniegumu tematika** |  |
| Likumdošanas priekšlikumi | 901 |
| Viedokļi | 95 |
| Sūdzības | 80 |
| Informācijas pieprasījumi | 23 |
| Dažādi iesniegumi | 402 |
|  |  |
| **Iesniegumu saņemšanas veidi** |  |
| Personīgi | 85 |
| Pa pastu | 700 |
| Pa e-pastu *info@saeima.lv* | 715 |
| Pa faksu | 1 |
|  |  |
| **Saņemto iesniegumu adresāti** |  |
| Saeima | 31 |
| Saeimas Prezidijs | 1 |
| Deputāti | 1936 |
| Frakcijas | 40 |
| Komisijas | 80 |
| Struktūrvienības | 62 |
|  |  |
| **Valoda** |  |
| Latviešu valoda | 1309 |
| Svešvalodas | 192 |
|  |  |
| **Sagatavotas** **atbildes** | **93** |
|  tajā skaitā kompetentajām institūcijām pārsūtīti iesniegumi  | 8 |
|  |  |
| **Likumā noteikto atbilžu sniegšanas termiņu pārkāpuši:**politisko partiju apvienības "Saskaņas centrs" frakcija |  |
|  |  |
|  |  |
|  |  |
|  |  |

Mandātu, ētikas un iesniegumu komisijas

priekšsēdētājsVitālijs Orlovs

|  |  |
| --- | --- |
| **Tematika** | **Saņemto iesniegumu skaits** |
| **I. Likumdošanas priekšlikumi** | **900** |
| **Ārlietu jautājumi**  | **1** |
| Latvijas denacionalizēto un municipālo māju īrnieku un dzīvokļu īpašnieku asociācija aicina likumprojektā „Par pārskatīto Eiropas Sociālo hartu” iekļaut norādi, ka Latvija apņemas uzskatīt par sev saistošu hartas 31.pantu, kas nostiprina tiesības uz mājokli.  |  |
| **Budžeta un finanšu (nodokļu) jautājumi**  | **43** |
| Latvijas Zvērinātu revidentu asociācija iebilst pret likumprojektu „Grozījumi likumā „Par zvērinātiem revidentiem””, jo uzskata šo regulējumu par pārmērīgu iejaukšanos asociācijas darbībā un būtisku Finanšu ministrijai noteiktās valstiskās uzraudzības funkciju robežu pārsniegšanu.Latvijas Komercbanku asociācija uzskata, ka lēmumi par nodevu un nodokļu sloga paaugstināšanu un kapitāla pietiekamības prasību palielināšanu bankām, kas ieviešami tuvākajā laikā, apdraud tautsaimniecības attīstību, kā arī veicina Latvijas finanšu sektora pavājināšanu reģionā.Latvijas Darba devēju konfederācija nosūta savu pozīciju 2012.gada valsts budžeta projektam, kurā norāda, ka tiek pārkāptas iepriekš slēgtās vienošanās par nodokļu palielināšanu, kā arī sniedz priekšlikumus valsts ekonomikas sakārtošanai. Latvijas Politiski represēto apvienība iebilst pret 2012.gada budžeta konsolidācijas nolūkos paredzēto atlaižu samazināšanu politiski represētām personām sabiedriskā transporta pakalpojumu nozarē reģionālajos starppilsētu un vietējās nozīmes pārvadājumos. Invalīdu tiesību aizsardzības centrs aicina piešķirt valsts budžetā vēl papildu 4,2 miljonus latu invalīdu tehnisko palīglīdzekļu iegādei.Latvijas Mūzikas izglītības iestāžu asociācija aicina 2012.gada valsts budžetā paredzēt 12,1 miljonu latu mūzikas un mākslas skolām.Latvijas Tranzīta biznesa asociācija uzskata, ka grozījumiem likumā „Par uzņēmumu ienākuma nodokli” par apliekamo ienākumu par dividendēm, kas saņemtas no brīvostas vai speciālās ekonomiskās zonas kapitālsabiedrības, nebūtu jāpiemēro pārejas noteikumi un tiem būtu jāstājas spēkā 2012.gada 1.janvārī. Tādējādi uzņēmumi varētu strādāt ar lielāku peļņu un apgrozījumu un sekmēt lielākus nodokļu maksājumus no dividenžu saņēmēju puses.Latvijas Brīvo arodbiedrību savienība un Latvijas Tirdzniecības flotes jūrnieku arodbiedrība pauž viedokli par likumprojektā „Grozījumi likumā „Par iedzīvotāju ienākuma nodokli”” paredzēto jūrniekiem piemērojamo nodokļa likmi. Metāla ražotāju un tirgotāju asociācija un Mašīnbūves un metālapstrādes rūpniecības asociācija aicina izdarīt grozījumus likumā „Par iedzīvotāju ienākuma nodokli”, uz darbībām ar metāllūžņiem attiecinot analoģiskus nosacījumus par neapliekamo izdevumu, kādi ir paredzēti darījumiem ar kokmateriāliem.Latvijas Brīvo arodbiedrību savienība iepazīstina ar kongresa rezolūcijām, kurās aicina palielināt valsts budžeta izdevumus veselības aizsardzībai, izglītībai, sabiedriskajam transportam, kultūrai un iekšējai drošībai, saglabāt samazināto PVN likmi 12 procentu apmērā, ieviest nekustamā īpašuma nodokļa neapliekamo minimumu katram īpašnieka ģimenes loceklim, sniedz priekšlikumus darbaspēka nodokļu un nodarbinātības politikas jomā, attiecībā uz sociālās drošības pakalpojumu kvalitāti, darba drošību, aicina nepieļaut AS „Latvenergo”, VAS „Latvijas Dzelzceļš”, VAS „Latvijas Pasts”, AS „Latvijas Valsts meži”, VAS „Starptautiskā lidosta „Rīga”” un VAS „Latvijas Gaisa satiksme” privatizēšanu, aicina izdarīt grozījumu Sabiedriskā labuma organizāciju likumā, lai piešķirtu tiesības arodbiedrībām iegūt sabiedriskā labuma organizācijas statusu, aicina izdarīt grozījumus Streiku likumā, atļaujot solidaritātes streiku rīkošanu ar nosacījumu, ka atbalstāmais streiks ir likumīgs.SIA „Ektornet Management Latvia” iebilst pret likumprojektu „Grozījumi likumā „Par nekustamā īpašuma nodokli””, jo tas paredz atšķirīgas nodokļa likmes fiziskajām un juridiskajām personām. Uzņēmumu grupa „One Baltic Group” aicina papildināt likumu „Par pievienotās vērtības nodokli” nosakot, ka „tādas ēkas vai būves pārdošanai, kas iegādāta līdz 2011.gada 30.septembrim kā nelietots nekustamais īpašums, par kuru priekšnodoklis nav ticis atskaitīts, piemērojams likuma 6.panta pirmās daļas 23.punkts un 1.panta 16.punkts, kas bija spēkā līdz 2011.gada 30.septembrim”. Savukārt „tādu nepabeigtās celtniecības objektu pārdošanai, kas iegādāti līdz 2011.gada 30.septembrim, piemērojama likuma 2.panta septiņpadsmitā daļa, kas bija spēkā līdz 2011.gada 30.septembrim”. Daudzdzīvokļu mājas iedzīvotāji aicina no 2012.gada samazināt kadastrālo vērtību un nekustamā īpašuma nodokli, lai pazeminātu nomas maksu par zemi, uz kuras atrodas daudzdzīvokļu māja. Privātpersona lūdz iesniegt Saeimā likumdošanas priekšlikumu atbrīvot represētos mantiniekus, kuriem nav represētā statuss, no zemes nodokļa, ja īpašums nav atdots, kā arī piešķirt zemes nodokļa atvieglojumus invalīdiem, kas ir lauksaimniecības zemes īpašnieki, ja attiecīgajam invalīdam nav cita īpašuma un tas nedzīvo zemes atrašanās vietā.Privātpersona aicina izdarīt grozījumus likumā „Par preču zīmēm un ģeogrāfiskās izcelsmes norādēm”, paredzot, ka preču zīmes jāreģistrē un par tām jāiekasē apgrozījuma nodoklis.Privātpersona iebilst pret likumprojektu „Fizisko personu mantiskā stāvokļa deklarēšanas likumu” un norāda, ka tādejādi palielinātos ēnu ekonomika. |  |
| **Juridiskie jautājumi**  | **13** |
| Latvijas Darba devēju konfederācija sniedz savus priekšlikumus likumprojektam „Oficiālo publikāciju likums”, uzsverot, ka Tieslietu ministrijai jānodrošina oficiālo publikāciju pieejamība, maksa jāieskaita valsts budžetā, kā arī jāizslēdz likumprojekta 16.pants, lai neoficiālā publikācija nebūtu likuma objekts. Latvijas Pašvaldību savienība iesniedz priekšlikumu likumprojektam „Civilstāvokļa aktu reģistrācijas likums” attiecībā uz ziņām, kas norādāmas dzimšanas apliecībā. Starptautiskā cilvēktiesību organizācija „Garīgi slimo interešu aizstāvības centrs” aicina izdarīt grozījumus Civillikumā attiecībā uz personu ar invaliditāti rīcībspēju, lai šis personas būtu vienlīdzīgas ar citiem sabiedrības locekļiem.Privātpersona lūdz izvērtēt iespēju Pilsonības likuma grozījumos, kas attiecas uz dubultpilsonības piešķiršanas kritērijiem, Tieslietu ministrijas iesniegtajam valstu sarakstam (ES, NATO un EBTZ valstis) pievienot arī Austrāliju.Privātpersonas informē, ka par portālā www.manabalss.lv izvirzīto priekšlikumu noteikt lielāku atbildību par Saeimas deputāta zvēresta laušanu nedēļas laikā parakstījušies 12 600 Latvijas pilsoņu, tāpēc tās aicina Saeimu izstrādāt juridiski korektu risinājumu, lai noteiktu pienācīgu atbildību par Saeimas deputāta zvēresta laušanu.Privātpersona ierosina izdarīt grozījumus likumdošanas aktos, kas paredz noteiktus civillietu izskatīšanai termiņus, piespiedu DNS analīžu veikšanu, ja tā lēmusi tiesa, un soda noteikšanu par tiesas lēmuma nepildīšanu.Sertificēts administrators iesniedz priekšlikumu grozījumiem Civilprocesa likuma 376. un 378.pantā, paredzot procesuālās tiesības ar tiesas lēmumu noteikt kredītiestādes maksātnespējas iestāšanās dienu agrāku par maksātnespējas pasludināšanas dienu, saskaņojot Civilprocesa likuma un Kredītiestāžu likuma normas.Privātpersona aicina panākt, ka tiesību aktos tiek paredzētas tiesības tautai vēlēt Valsts prezidentu. Privātpersona aicina izdarīt grozījumus Krimināllikumā attiecībā uz notiesāto reabilitāciju.Ieslodzītais izsaka viedokli par likumprojektu „Grozījumi Latvijas Sodu izpildes kodeksā” un uzskata, ka tie ir diskriminējoši un neatbilst Satversmei, kā arī aicina izdarīt grozījumus likumos, ievērojot Eiropas Cilvēktiesību konvenciju, Vispārējo Cilvēktiesību deklarāciju, Aizturēto un ieslodzīto personu aizsardzības principu kopumu.Ieslodzītais lūdz nodrošināt mehānismu, kas kontrolētu un nodrošinātu, ka ieslodzījuma vietu administrācija ievēro likumdošanas normas un saziņā ar ieslodzītajiem lieto valsts valodu, kā arī lūdz tiesību aktos paredzēt, ka ieslodzītajiem tiek nodrošināta pieeja likumdošanas aktu un tiesu lietu datu bāzēm internetā.  |  |
| **Cilvēktiesību un sabiedrisko lietu jautājumi**  | **4** |
| AS „Latvijas Neatkarīgā Televīzija” iesniedz priekšlikumus likumprojektam „Grozījumi „Elektronisko plašsaziņas līdzekļu likumā” attiecībā uz nacionālā elektroniskā plašsaziņas līdzekļa programmas retranslēšanu. |  |
| **Izglītības, kultūras un zinātnes jautājumi**  | **3** |
| Latvijas Pedagogu dome aicina atjaunot Izglītības inovācijas fondu, paredzot tam līdzekļus 2012.gada budžetā. Profesionālās ievirzes kultūrizglītības iestāžu direktoru padome lūdz atlikt 2010.gada 4.marta likuma „Grozījumi Izglītības likumā” 14.panta 26.punkta stāšanos spēkā no 2012.gada 1.janvāra līdz 2014.gada 1.janvārim sakarā ar to, ka nepietiek finansējuma akreditēto mūzikas un mākslas skolu programmu realizēšanai.Rīgas Futbola federācija aicina izdarīt grozījumus Sporta likumā, ietverot tajā normu, kas uzliek par pienākumu pašvaldībām atbalstīt organizācijas, klubus un biedrības, kas sekmīgi īsteno sporta izglītības programmas, aicina pārskatīt sporta skolu un klubu akreditēšanas procedūru, kā arī izveidot Sporta ministriju.  |  |
| **Valsts pārvaldes un pašvaldību jautājumi** | **2** |
| Partija „Brīvība.BBND” atbalsta likumprojekta „Grozījumi Publisko partiju likumā” virzību Saeimā, norādot, ka partiju biedru sarakstiem nevajadzētu būt publiski pieejamiem. Latvijas Pašvaldību savienība vērtē pašvaldību atbildību par trokšņu normatīvu ievērošanu un piedāvā savus priekšlikumus attiecībā uz to. |  |
| **Tautsaimniecības, agrārās, vides un reģionālās politikas jautājumi** | **20** |
| Latvijas Pasažieru pārvadātāju asociācija aicina atbalstīt likumprojektu „Grozījumi Autopārvadātāju likumā” esošajā redakcijā attiecībā uz tiesisko regulējumu pasažieru iekšzemes pārvadājumos ar autobusiem, kā arī aicina akceptēt 2012.gada budžeta likumprojektu, neveicot izmaiņas sabiedriskajam transportam paredzētajā finansējumā. Latvijas Pašvaldību savienība sniedz viedokli par priekšlikumiem likumprojektā „Grozījumi Aizsargjoslu likumā” attiecībā uz aizsargjoslas platuma palielināšanu un aizsargjoslu atjaunošanu ap kūrortiem.Zatlera Reformu partijas Ventspils nodaļas valde un Ventspils novada domes deputāts norāda uz problēmām tranzīta nozarē un sniedz priekšlikumus tās attīstīšanai, kas nodrošinātu ostu pārvalžu pārskatāmību, noteiktu ostu pārvalžu misiju un paredzētu pārskatāmu, pamatotu lēmumu pieņemšanas mehānismu.Biedrība „Antiglobālisti” aicina nepārdot un nedalīt VAS „Latvijas Hipotēku un zemes banka”, veidot vienotu valsts komercbanku un tiesību aktos noteikt, ka valsts un pašvaldību līdzekļi noguldāmi tikai šajā bankā. SIA „Sātiņi-S” iebilst pret likumprojektu „Grozījumi Sugu un biotopu aizsardzības likumā”, kur paredzēts noteikt, ka kompensāciju par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem 2012. un 2013.gadā neaprēķina un neizmaksā.SIA „S.Motors” aicina neatbalstīt Satiksmes ministrijas gatavotos grozījumus Autopārvadājumu likumā attiecībā uz neregulāriem pasažieru pārvadājumiem, kas būtu pretrunā ar Eiropas Savienības regulām šajā jomā un nostiprinātu to regulāro pārvadājumu veicēju monopolstāvokli, kas saņem valsts dotācijas, izslēdzot no tirgus neregulāro pārvadājumu veicējus. Privātpersona aicina izstrādāt likumprojektu par mazo lauksaimnieku kreditēšanu, kas nepieļautu diskriminējošu attieksmi pret tiem un veicinātu cilvēku atgriešanos laukos. Privātpersona aicina izdarīt grozījumus tiesību aktos, paredzot, ka vārdu „Latvija” var lietot tikai tāda uzņēmuma nosaukumā, kuras īpašnieks ir Latvijas valsts, kā arī izsaka priekšlikumus attiecībā uz preču zīmēm.  |  |
| **Sociālie, darba un veselības aizsardzības jautājumi** | **814** |
| Privātpersonas, Daugavpils reģiona slimnīcas darbinieki, SIA „LASTIN” atbalsta Latvijas Veselības un sociālās aprūpes darbinieku arodbiedrības ierosināto vēstuļu akciju, kurā aicina veselības aprūpei 2012.gada budžetā piešķirt vismaz 4 procentus no IKP, lai papildu līdzekļus varētu izlietot pacientu līdzmaksājumu samazināšanai, ārstniecības personu darba samaksas paaugstināšanai, neatliekamās medicīniskās palīdzības izdevumu plānošanai, valsts apmaksātas plānveida ārstēšanas atsākšanai slimnīcās, kā arī ambulatorās veselības aprūpes attīstīšanai. Kopā saņemts 2111 paraksts.Latviešu ārstu un zobārstu apvienība aicina palielināt valsts budžeta finansējumu veselības aprūpei, īpašu uzmanību veltot neauglības ārstēšanai. Salaspils novada Bērnu un jauniešu ar invaliditāti biedrība „Zelta atslēdziņa” aicina palielināt pabalstu vecākiem un aizgādņiem, kas kopj bērnu ar invaliditāti, ieviest pabalstu aizgādņiem no valsts budžeta līdzekļiem un progresīvo iedzīvotāju ienākuma nodokli, vairāk iesaistīt sabiedrību tādu lēmumu pieņemšanā, kas skar mazaizsargāto iedzīvotāju grupu intereses.Latvijas Tirdzniecības un rūpniecības kamera un Latvijas darba devēju konfederācija neatbalsta likumprojektu „Grozījumi Darba likumā”, kas aizliedz darba devējiem noteikt konkrētas svešvalodas prasmi, ja darba pienākumos neietilpst svešvalodas lietošana, un norāda, ka tas mazinās Latvijas uzņēmumu konkurētspēju globālajā tirgū.Privātpersona ierosina likumprojektā „Grozījumi likumā „Par valsts pensijām”” noteikt, ka personām, kuras sastāv reģistrētā laulībā vismaz 30 gadu, pēc tam, kad abiem laulātajiem piešķirta vecuma pensija un viņi sasnieguši šā likuma 11.panta pirmajā daļā noteikto vecumu, ir tiesības pieprasīt vienādoto ģimenes pensiju, tas ir, katram laulātajam pusi no abiem aprēķināto vecuma pensiju summas.Privātpersona pauž viedokli par pensiju sistēmu Latvijā un aicina nodrošināt pakāpeniskas piemaksas pensionāriem ar lielu darba stāžu. Privātpersona pauž viedokli par to, ka attālos lauku reģionos, kuros nav pieejamas aptiekas, pārtikas veikalos būtu jāievieš medikamentu tirdzniecība.**Citi jautājumi**Privātpersona uzskata, ka Pilsonības likumā ietvertais solījums, kas jādod, lai kļūtu par Latvijas pilsoni, ir pretrunā ar Bībeles principiem. | **1** |
|  |  |
| **II. Viedokļi**  | **95** |
| **Par Saeimas darbu**  | **7** |
| Latvijas Pašvaldību savienība, Latvijas Darba devēju konfederācija, Latvijas Universitātes, Rīgas Stradiņa universitātes un Vidzemes Augstskolas komunikācijas studiju mācību spēki aicina pārskatīt Nacionālās elektronisko plašsaziņas līdzekļu padomes kandidātu atlases procedūru un kritērijus. Latvijas Ārstu biedrība aicina sasaukt Saeimas Aizsardzības, iekšlietu un korupcijas novēršanas komisijas un Saeimas Sociālo un darba lietu komisijas sēdi par alkoholisma ierobežošanas politiku Latvijā. Privātpersona aicina Baltijas Asamblejas (BA) Latvijas delegāciju uzņemties iniciatīvu, lai BA dalībvalstis aizstāvētu kopīgu pozīciju un panāktu lielākus Eiropas Savienības platībmaksājumus lauksaimniekiem un lielāku Kohēzijas fonda finansējumu. |  |
| **Par valsts un pašvaldību iestāžu darbu** | **26** |
| Latvijas Iekšlietu darbinieku arodbiedrība izsaka viedokli, ka personām, kas līdz šim bijušas Nacionālās elektronisko plašsaziņas līdzekļu padomes sastāvā, nebūtu jākandidē atkārtoti. Sieviešu tiesību institūts aicina samazināt birokrātisko aparātu valsts pārvaldē, it īpaši \uz kontrolējošo institūciju skaitu un papīra dokumentu daudzumu visos līmeņos. Privātpersona ierosina Finanšu un kapitāla tirgus komisijas vadītāja un tās Uzraudzības departamenta vadītāja amatam virzīt kādu no esošajiem Finanšu un kapitāla tirgus komisijas darbiniekiem.Privātpersonas lūdz pārskatīt Jūrmalas pilsētas domes 2007.gada 12.jūlija saistošos noteikumus Nr.19 „Par Jūrmalas Attīstības plāna (ģenerālplāna) grozījumu, grafiskās daļas, teritorijas izmantošanas un apbūves noteikumu apstiprināšanu” sakarā ar kopīpašumā esošas zemes sadalīšanu un mērniecības pakalpojumiem Jūrmalas būvvaldē. Privātpersonas pauž viedokli par izglītības ministru R.Ķīli, kultūras ministri Ž.Jaunzemi-Grendi un pauž atbalstu Ministru prezidentam V.Dombrovskim.Jūrmalas Aizsardzības biedrība aicina izvērtēt Jūrmalas domes apstiprināto detālplānojumu, kurā paredzēta būvniecība ārvalstu vēstniecību vajadzībām.  |  |
| **Par situāciju valstī** | **9** |
| Latvijas Politiski represēto apvienība nosoda otras valsts valodas statusa piešķiršanu krievu valodai un prasa politiķiem atteikties no krievu valodas lietošanas publiskajā telpā, ierobežot krievvalodīgo plašsaziņas līdzekļu darbību, izvērtēt Satversmes aizsardzības biroja un Drošības policijas darbību, veicināt nacionālās ideoloģijas aizstāvēšanu VAS „Latvijas Televīzijā” un VAS „Latvijas Radio”, kā arī izstrādāt Latvijas valsts nacionālo stratēģiju.Sieviešu tiesību institūts aicina veidot uz latviešu valodas un kultūras saglabāšanu vērstu politiku, mazināt birokrātiju, paredzēt vienotas prasības nevalstisko organizāciju gatavoto projektu finanšu atskaitēm, kā arī kritizē lēmumu par referenduma rīkošanu par krievu valodu kā otro valsts valodu.Latvijas deokupācijas un dekolonizācijas štāba Latgales filiāle pauž viedokli par valsts valodas jautājumiem un etnisko politiku Latvijā. Privātpersona aicina sakārtot sporta izglītību un pildīt Saeimas pieņemtos likumus un Ministru kabineta noteikumus par to, ka bērnu un jauniešu sporta izglītība valstī ir pirmajā vietā.Privātpersona uzskata, ka jāsamazina birokrātiskais aparāts valsts pārvaldē, jālikvidē Korupcijas novēršanas un apkarošanas birojs un Valsts kontrole, jāievieš progresīvais ienākuma nodoklis, jāatjauno rūpnīcas un jāattīsta lauksaimniecība, nepiesaistot ārvalstu investīcijas, Latvijā esošajām bankām jāpieder Latvijas valstij, kā arī iebilst pret Latvijas dalību Eiropas Savienībā. |  |
| **Citi viedokļi** | **53** |
| Privātpersona iebilst pret finansējuma piešķiršanu AS „Latvijas Neatkarīgā Televīzija” un SIA „TV3 Latvia” raidizmaksu segšanai un norāda, ka uzņēmumu darbība ir galvenais iemesls, kāpēc tās nevar segt apraides izmaksas, kā arī uzskata, ka šo finansējumu vajadzētu ieguldīt izglītībā, medicīnā un sociālajā sfērā, savukārt nacionālā mediju telpa būtu jāstiprina, atbalstot sabiedriskos medijus.Fonds „Moral Revolution” aicina novērst bērnu tiesību pārkāpumus plašsaziņas līdzekļos, tai skaitā aizliegt horoskopu, astroloģisko prognožu un ezoteriska satura informācijas publicēšanu bērniem un jauniešiem domātos izdevumos, izvērtēt SIA „Miranda M.” darbību saistībā ar ezoteriska satura nometņu rīkošanu bērniem, kā arī sniegt vērtējumu par situāciju bērnu tiesību jomā un informāciju par plānotajiem pasākumiem pārkāpumu novēršanai.Biedrība „Daugavas vanagi Latvijā O.Kalpaka Liepājas nodaļa” pauž viedokli par bijušajiem leģionāriem un aicina tiem piešķirt pabalstu piešķiršanu medikamentu iegādei. Latvijas Ebreju draudžu kopiena izsaka viedokli par Latvijas vēsturi un norāda, ka neatbalsta leģionāru piemiņas dienas atzīmēšanu 16.martā.Latvijas Sociālistiskā partija nosūta kongresa rezolūcijas, kurās prasa Latvijas nepilsoņiem dot iespēju piedalīties pašvaldību un Eiropas Parlamenta vēlēšanās, izsaka viedokli par nacionālismu Latvijā, aicina izdarīt grozījumus likumā „Par valsts pensijām” un ratificēt ANO Konvenciju par personu ar invaliditāti tiesībām, atbalsta prasību atbrīvot Kubas pilsoņus no apcietinājuma ASV. Privātpersonas pauž viedokli par etniska rakstura jautājumiem un referendumu par grozījumiem Satversmē, kas paredz krievu valodai piešķirt otras valsts valodas statusu.Privātpersona aicina vairot sabiedrībā izpratni par vēsturiskajiem notikumiem, ieviešot divas jaunas atzīmējamas dienas – 16.martu un 9.maiju, nostiprināt valsts valodas pozīcijas, kā arī ieviest svešvalodas apmācības programmu apkalpojošā sfērā strādājošajiem. |  |
|  |  |
| **III. Sūdzības** | **80** |
| **Par Saeimas darbu**  | **12** |
| Latvijas Tirdzniecības un rūpniecības kamera un Latvijas Informācijas un komunikācijas tehnoloģijas asociācija kritizē Nacionālo elektronisko plašsaziņas līdzekļu padomes locekļu izvēles procesu un aicina Cilvēktiesību un sabiedrisko lietu komisiju definēt un ievērot precīzus kritērijus tajā. Latvijas Brīvo arodbiedrību savienība kritizē Saeimas Juridiskā biroja sniegto atbildi par sabiedriskā labuma statusa piešķiršanu savienībai. Privātpersonas sūdzas par Cilvēktiesību un sabiedrisko lietu komisijas priekšsēdētājas I.Mūrnieces izteikumiem par Nacionālo elektronisko plašsaziņas līdzekļu padomes locekļu kandidātiem.Privātpersona kritizē nacionālās apvienības „Visu Latvijai” –„Tēvzemei un Brīvībai/LNNK” frakcijas darbu un uzskata, ka tā neveicina sabiedrības saliedētību. Privātpersona kritizē deputāta J.Urbanoviča (SC) izteikumus saistībā ar krievu minoritāti Latvijā.Privātpersona kritizē saņemtās atbildes no Saeimas uz iesniegumu un pauž pārliecību: lai sakārtotu bērnu un jauniešu sporta izglītību, nav nepieciešams papildu finansējums, bet pareizi jāizlieto esošais.Privātpersona kritizē Saeimas deputātus par to, ka viņi parakstījušies par grozījumiem Satversmē, kas paredz piešķirt krievu valodai otras valsts valodas statusu.  |  |
| **Par valsts un pašvaldību iestāžu darbu** | **32** |
| Latvijas Raidorganizāciju asociācija negatīvi vērtē līdzšinējās Nacionālās elektronisko plašsaziņas līdzekļu padomes darbību un norāda, ka tā esot atstājusi negatīvu ietekmi uz TV un radio industriju, tāpēc aicina atbildīgi izvērtēt padomes locekļu kandidātus.Latvijas Kardiologu biedrība kritizē Veselības ministrijas ierosinātos grozījumus Ministru kabineta 2006.gada 19.decembra noteikumos Nr.1046 „Veselības aprūpes organizēšanas un finansēšanas kārtība”, kas paredz no 2012.gada 1.janvāra kardioloģijas slimniekiem apmaksāt ne vairs stentus ar zāļu pārklājumu, bet tikai „parastos” metāla stentus.Biedrība „Zaļenieku mednieku kolektīvs” sūdzas par valsts amatpersonu sniegtajām atbildēm un pasivitāti saistībā ar jautājuma risināšanu par malu medībām Zaļenieku pagastā, kā arī tīšas cilvēka sašaušanas fakta slēpšanu. SIA „Dekom” sūdzas par Rēzeknes pilsētas domes amatpersonu un darbinieku patvaļu un likumu neievērošanu, radot negodīgas konkurences apstākļus uzņēmumiem, kas pretendē uz sabiedriskā transporta pakalpojumu sniegšanu Rēzeknē.Privātpersona pauž neapmierinātību par normatīvajiem aktiem, ko izdevusi Carnikavas novada dome, lai izpildītu likuma „Par nekustamā īpašuma nodokli” nosacījumus par nekustamā īpašuma nodokļa likmes pieaugumu 2012.gadā, jo tie var kļūt par iemeslu īpašuma zaudēšanai un iedzīvotāju izlikšanai no vienīgā mājokļa.Privātpersona sūdzas par izglītības un zinātnes ministra R.Ķīļa un Izglītības un zinātnes ministrijas valsts sekretāra M.Gruškeviča lēmumu attiecībā uz konkursu par Izglītības un zinātnes ministrijas Profesionālās izglītības un vispārējās izglītības departamenta Profesionālās izglītības nodaļas vadītāja (ierēdņa) amatu un tā rezultātiem.Privātpersonas sūdzas par Rīgas domes Satiksmes un transporta lietu komiteju un Rīgas domes Satiksmes departamentu saistībā ar jautājuma risināšanu par Bukultu iedzīvotāju nodrošināšanu ar Rīgas domes transportu.Privātpersonas sūdzas par Brocēnu novada domi, kas pieļauj koģenerācijas stacijas celtniecību, un uzskata, ka tas ir neracionāli, neefektīvi un videi kaitīgi. Privātpersona sūdzas par bijušo Vietalvas pagasta pašvaldību un tagadējo Pļaviņu novada domi saistībā ar dokumentu iesniegšanu Valsts zemes dienestam par zemes mērīšanu un norāda, ka šā iemesla dēļ tika pārtraukta Eiropas Savienības projekta īstenošana un privātpersona cieta zaudējumus.Privātpersona sūdzas par Valsts valodas centru, kas neesot izskatījis iesniegumu par atteikšanos lietot latviešu valodu masāžas salonā „Nuga Best”. Privātpersonas sūdzas par Valsts sociālās apdrošināšanas aģentūru tāpēc, ka tā neizmaksā atlīdzību Černobiļas seku likvidētājiem pēc pensijas vecuma sasniegšanas, lēmumu piešķirt vecuma pensiju, kas apmēra dēļ vienlaicīgi nevar būt arī kaitējuma atlīdzība, atteikumu iekļaut darba stāžā mācību gadus tehnikumā.Ieslodzītais sūdzas par dzīves apstākļiem un medicīnisko aprūpi ieslodzījuma vietās, kā arī par vairākām valsts un pašvaldību iestādēm saistībā ar palīdzības sniegšanu ieslodzītajam, lai aizsargātu tā personīgo mantu visu ieslodzījuma laiku. |  |
| **Par tiesībaizsardzības iestāžu darbu** | **7** |
| Privātpersona sūdzas par ar nelikumīgu nama bēniņu būvniecību saistītu tiesvedību un norāda, ka tās gaitas dēļ iestājies noilgums un lēmums nav pārsūdzams.Privātpersonas sūdzas par Augstākās tiesas priekšsēdētāju I.Bičkoviču saistībā ar viņa sniegto atbildi uz sūdzību par maksātnespējas lietu izskatīšanu. Privātpersona sūdzas par prokuratūras darbu lietā par fiktīvu līgumu slēgšanu, uzdodot nepatiesu nekustamā īpašuma izmantošanas mērķi un panākot kadastrālās vērtības samazināšanu. Ieslodzītais sūdzas, ka ģenerālprokurors viņam adresēto sūdzību nav izskatījis personīgi, bet pārsūtījis citām institūcijām, un uzskata, ka tas apdraud viņa tiesības. |  |
| **Citas sūdzības** | **29** |
| Organizācijas sūdzas par cenzūru VAS „Latvijas Radio”, kas atsakās atskaņot laikraksta „DDD” jeb „Deokupācija.Dekolonizācija.Deboļševizācija” pašreklāmu, pamatojot, ka tā ir politiska, lūdz izvērtēt VAS „Latvijas Radio” ģenerāldirektora amata kandidāta J.Siksņa un VAS „Latvijas Televīzijas” Ziņu dienesta vadītāja Dz.Kolāta rīcību.Privātpersona sūdzas par pakalpojumu sniegšanas kvalitāti VSIA „Paula Stradiņa Klīniskā universitātes slimnīca” un SIA „Jelgavas pilsētas slimnīca” un veselības aprūpes finansēšanas sistēmu. Privātpersona sūdzas par SIA „West Credit” negodīgo komercpraksi – par to, ka kredīta ņemšanas brīdī nav izskaidroti iespējamie riski, bet noslēgts līgums ar mērķi atgūt ieķīlāto īpašumu, pateicoties kredītņēmēja neinformētībai. Privātpersona sūdzas par to, ka banka nepiešķir aizdevumu tāda projekta realizācijai, kam piesaistīts Eiropas Savienības fondu finansējums.Privātpersona sūdzas par uzņēmējiem, kas pēc preces vai pakalpojuma apmaksas neizsniedz darījumu apliecinošu dokumentu. Privātpersonas sūdzas par AS „Latvijas Televīzija” signāla kvalitāti Latgalē, daudzdzīvokļu nama apsaimniekotāju un īpašnieku sakarā ar gāzes atslēgšanu īrniekiem, atlīdzības atņemšanu par darbspēju zaudēšanu arodslimību dēļ, mantojumā esoša nekustamā īpašuma pārdalīšanu, kaimiņu pretlikumīgajām darbībām, pensijas apmēru, etniska rakstura personīgiem apvainojumiem no nekustamā īpašuma pārvaldnieka puses, dzīves apstākļiem. |  |
|  |  |
| **IV. Informācijas pieprasījumi** | **23** |
|  |  |
| **V. Dažādi iesniegumi** | **402** |
|  |  |